Merkurijaus Liaunės koplyčia-mauzoliejus

Merkurijaus Liaunės koplyčia-mauzoliejus – viena iš laidojimo koplyčių, stovinčių Kėdainių evangelikų liuteronų bažnyčios šventoriuje, į pietvakarius nuo bažnyčios žemėjančiame šlaite. Koplyčia priklauso bažnyčios statinių kompleksui, yra nacionalinės reikšmės architektūros ir memorialinis paminklas. 2001 m. įrašyta į Kultūros vertybių registrą. Teritorija priklauso Kėdainių senojo miesto archeologinei vietovei.

Koplyčioje buvo palaidotas gydytojas Merkurijus Liaunė.Kėdainių parapija liuteronai.ltKėdainių rajonas. Sakralas  Po Antrojo pasaulinio karo evangelikų liuteronų bažnyčia buvo nacionalizuota ir paversta odų žaliavos sandėliu. Šalia bažnyčios buvusios kapinės ir ten stovėjusi gydytojo M. Liaunės šeimos koplyčia pokaryje sovietinių aktyvistų buvo nusiaubtos. Koplyčia stūksojo plikomis sienomis, be langų, durų, stogo.Gydytojo Markurijaus Liaunės šeimos koplyčia prie evangelikų liuteronų bažnyčios Kėdainiuose limis.lt (nuotrauka, 1955) Vėliau vykdyti remonto darbai: 1967-1978 m., 1983 m.

Pastatas istorizmo stilistikos, turi neorenesansinių formų. Jis kompaktiškas, kvadratinio plano, 4,6x4,6 m dydžio, vieno aukšto ir vienos patalpos. Stogas dengtas molio čerpėmis, dvišlaitis. Stogą palaiko medinės gegninės konstrukcijos. Lauko ir vidaus sienose įrengtos segmentinių arkų nišos, nelikę langų šoniniuose fasaduose (užmūryti). Priekinio fasado segmentinėje angoje įstatytos vienvėrės medinės įėjimo durys. Fasadus puošia piliastrai su dvigubais kapiteliais bei viršuje įkomponuotomis rozetėmis. Keturių traukų karnizas juosia pastatą visu perimetru. Akmens mūro pamatas su cokoliu. Pastatas sumūrytas iš plytų, tinkuotomis sienomis. Viduje įrengta medinė  perdanga. 

 Šaltiniai 

Kategorija:Kėdainių maldos namai
Kategorija:Kėdainių rajono koplyčios
Kategorija:Liuteronybė